CELEX: 31986R3892
Language: el
Date: 1986-12-19 00:00:00
Title: Κανονισμός (ΕΟΚ) αριθ. 3892/86 της Επιτροπής της 19ης Δεκεμβρίου 1986 για τροποποίηση του κανονισμού (ΕΟΚ) αριθ. 1183/86, που θεσπίζει τις λεπτομέρειες του καθεστώτος ελέγχου των τιμών και των ποσοτήτων που διατίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών

Avis juridique important

|

31986R3892

Κανονισμός (ΕΟΚ) αριθ. 3892/86 της Επιτροπής της 19ης Δεκεμβρίου 1986 για τροποποίηση του κανονισμού (ΕΟΚ) αριθ. 1183/86, που θεσπίζει τις λεπτομέρειες του καθεστώτος ελέγχου των τιμών και των ποσοτήτων που διατίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών  

Επίσημη Εφημερίδα αριθ. L 361 της 20/12/1986 σ. 0028

***** ΚΑΝΟΝΙΣΜΟΣ (ΕΟΚ) αριθ. 3892/86 ΤΗΣ ΕΠΙΤΡΟΠΗΣ  της 19ης Δεκεμβρίου 1986  για τροποποίηση του κανονισμού (ΕΟΚ) αριθ. 1183/86, που θεσπίζει τις λεπτομέρειες του καθεστώτος ελέγχου των τιμών και των ποσοτήτων που διατίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος ελέγχου των τιμών και των ποσοτήτων που διατίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (1), και ιδίως το άρθρο 16,  Εκτιμώντας:  ότι το άρθρο 14 παράγραφος 1 του κανονισμού (ΕΟΚ) αριθ. 1183/86 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3817/86 (3), προβλέπει την εφαρμογή, έως τις 31 Δεκεμβρίου 1986, της εισφοράς που αναφέρεται στον κανονισμό (ΕΟΚ) αριθ. 475/86·  ότι, ωστόσο, το καθεστώς ελέγχου των τιμών των ελαίων στην κατανάλωση εφαρμόζεται κατά το έτος 1987· ότι θα πρέπει, κατά συνέπεια, να παραταθεί έως τις 31 Δεκεμβρίου 1987 η εφαρμογή της εν λόγω εισφοράς·  ότι στο άρθρο 14 παράγραφος 4 του κανονισμού (ΕΟΚ) αριθ. 1183/86 προβλέπεται ότι οι εισαγωγές ελαίων που ανήκουν στην ομάδα Γ του υπολογισμού απαλλάσσονται της εισφοράς μέχρι ένα όριο 37 500 τόνων· ότι, εντούτοις, είναι σκόπιμο να καταργηθεί αυτό το όριο ως προς την ποσότητα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 14 του κανονισμόυ (ΕΟΚ) αριθ. 1183/86 τροποποιείται ως εξής:  1. Στην παράγραφο 1, οι όροι «για την περίοδο από 1ης Μαρτίου έως 31 Δεκεμβρίου 1986» αντικαθίστανται από το κείμενο «για την περίοδο από 1ης Μαρτίου 1986 έως 31 Δεκεμβρίου 1987».  2. Στην παράγραφο 4, διαγράφονται οι όροι «εντός ορίου 37 500 τόνων».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 53 της 1. 3. 1986, σ. 47.  (2) ΕΕ αριθ. L 107 της 24. 4. 1986, σ. 17.  (3) ΕΕ αριθ. L 306 της 1. 11. 1986, σ. 33.